АҞӘА, ԥхынҷкәын 17 - Sputnik, Сариа Кәарцхьиаԥҳа. Аԥсны асанитартә ҳақьым хада Лиудмила Скорик ишылҳәо ала, Аҟәатәи аҿкчымазаратә хәышәтәырҭаҿы абиоматериал аҭаразы еиҭахгьы агәаранқәа цәырҵит, уи зыхҟьаз арахь акоронавирустә инфекциа рымазаара агәаҭаразы ичмазцәоу рыдагьы ауаа ахьааиуа ауп. Убас, рхы гәарҭарц азы мызкахьы ҩынтә-хынтә анализ ҟазҵо ыҟоуп.
Агәаранқәа аҽа мзызкгьы рымоуп. Уи ареспублика ақалақьқәеи ариаонқәеи рҟынтәи ауаа анализ аҭаразы иаауеит, раионцыԥхьаӡа абиоматериал агарҭа апунктқәа шаартугьы.
Абарҭ ирхырҟьаны Агәабзиарахьчара аминистрра аӡбра аднакылеит атәылауаа атест-мҩаԥгара иахьынхо аҭыԥ аҿы иҟарҵаларц.
"Агәабзиарахьчара аминистрра асеиԥш аӡбра аднакылеит ҳтәылауаа ПЦР-диагностика ианаҭахугьы ианаҭахымгьы иҟарымҵаларц. Иаҳзеилкаауам ауаа ҭыԥк аҟынтә аҽа ҭыԥкахь инеиуа атестқәа зарҭо. Иҟалап ҳлабораториа аус шауа гәарҭозар. Аха ироуа аҭакқәа еиԥшуп. Зегь дара роуп абиоматериал ҳлабораториахь аҿоуп иахьеизакхо. Уи адагьы ҳтәылауаа зегьы ари ахәышәтәырҭаҿы анализ арҭарц рҭахуп. Очамчыра ма Гәылрыԥшь инхогьы арахь иаауеит. Убри аан уаҟа анализ адкылараз алшара ыҟоуп",- лҳәоит Скорик.
Атест аҭаразы атәылауаҩшәҟә умазароуп. Аԥсны ауааԥсыра рзы иара хәыда-ԥсадоуп. Аҳәаанырцәуаа аԥара ахыршәаауеит. Асеиԥш аӡбра зрыдыркылаз Аԥсны иатәылауаам атәыла аҵакыраҿы хәыда-ԥсада амедицинатә маҵзурақәа ахьроуа азоуп.
"Адунеи аҟны џьаргьы усеиԥш иҟаӡам. Иара ҳгәылара Урыстәыла акәзаргьы атәылауаҩра умамзар ма амедицинатә полис умамзар хәыда-ԥсада амедицинатә маҵзура уоуӡом. Иҟоуп Адлерынтәи Гагратәи ахәышәтәырҭа хадахьы ианаауа аҽыхәышәтәразы. Асеиԥш аилагарақәа ҟамларц азы иӡбан атәылауаҩшәҟәқәа рыла анализ аҭара унеирц",- лҳәеит Лиудмила Скорик.
Аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 7504-ҩык ыҟоуп. Урҭ рахьтә ргәы бзиахеит 5545-ҩык, рыԥсҭазаара иалҵит шәҩык.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 112-ҩык ауааԥсыра, урҭ рахьтә 98-ҩык акоронавирус адиагноз рзышьақәырӷәӷәоуп, рҭагылазаашьа бааԥсуп 32-ҩык, ибжьаратәуп - 30-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 35-ҩык апациентцәа. Очамчыратәи ахәышәтәырҭаҟны ишьҭоуп 23-ҩык.
Аҟәатәи амобилтә хырхарҭарацәатә госпиталь аҟны ишьҭоуп акоронавирус зыдбалоу 52-ҩык пациент. 47-ҩык рҭагылазаашьа бжьаратәуп ҳәа иԥхьаӡоуп, хәҩык рҭагылазаашьа бааԥсуп.
Ауааԥсыра COVID-19 рацәыхьчаразы аоперативтә штаб ажәлар рахь ааԥхьара ҟанаҵоит ачымазара ҿкы рымкырц азы иахәҭоу аԥҟарақәа зегьы ирықәныҟәаларц.
"Ақыҭаҿы уажәазы 14-ҩык инарзынаԥшуа ачымазцәа ыҟоуп. Зегьы аҿкы рыхьны иҟоуп ҳәа ишьақәыргыланы иҟам, аха асимптоматикала иароуп уҳәар алшоит. Ахәшәқәагьы аиура цәгьахеит. Рыхәқәагьы еиҳахеит. Абри ачымазара ҟалеижьҭеи ахәшә 10 мааҭк иаԥсазҭгьы, 30 рҟынӡа инеит. Ажәлар рзы даара иуадаҩу аҭагылазаашьа шьақәгылеит. Ачымазаҩцәа рҟны мнеишьа сымаӡам, аҩны аҟара бжьазаргьы снеироуп, иага ихаразаргьы ус. Мышкы иалагӡаны 9-ҩык ауаа акапельница рзықәсыргылоит. Урҭ шьҭа мчыбжьык ҵуеит ирзыҟасҵоижьҭеи, дара алгар, нас еиҭа иззыҟаҵатәу ҟалоит. Река ақыҭа адагьы, Бедиа, Патрахәыҵа, уҳәа еиҭа ақыҭа ссақәа рҿгьы ачымазаҩцәа сымоуп. Ачымазара шысхызгахьоугьы, сҽацәысахьчоит, ҳәарада. Иаҭаху зегьы ҟасҵоит, сықәра злаҟоу ала еиҭа исыхьыргьы ауеит, еиҭа ачымазара ӷәӷәақәа схызгахьеит, абарҭ зегьы снарҿыԥшны зынӡа сзашьҭоузеи ҳәа схы сзыҟаҵом. Иара иааиуа зегьы ишахәҭоу иааиуеит. Ҳара ҳашшәо еиԥш даргьы шәоит", - ҳәа еиҭалҳәеит афельдшер.
Ламара Ҳашԥҳа-Қәычбериа илҳәеит ажьырныҳәамза мацара иалагӡаны 226-ҩык ауааԥсыра шлыдылкылахьо, урҭ рыбжаҩык атәым қыҭақәа рҟнытә иаауеит.
"Иҟоуп аҭагылазаашьақәа схала иаҭаху анрасҳәо, избанзар зегьы ақалақь аҟынӡа изцаӡом", - ҳәа азгәалҭеит афельдшер.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Акоронавирус иазку ажәабжьқәа зегьы шәрыԥхьар ҟалоит абра>>
АҞӘА, ажьырныҳәа 19 - Sputnik. "Амшынеиқәафымцамч" афымцалашара аушьҭраз аԥкырақәа аланагалоит асистема иаиуа ахьанҭара инадҳәаланы ҳәа аанацҳауеит АУН "Амшынеиқәафымцамч".
Асеиԥш ауснагӡатәқәа ирылагоуп авариа дуқәа раԥырҟәҟәааразы. Астанциа маҷқәа ирҟәыгоу афидерқәа дырцәалоит ахьанҭара аныҟалалак.
"Амшынеиқәафымцамч" апресс-маӡаныҟәгаҩ Алхас Гагәылиа иҳәеит афымцасистема ахьанҭара иҟалаз ахьҭақәа ирыхҟьеит. Уажәы ауаа еиҳа афымцалашара ахархәара арҭоит, уи адагььы уаанӡа иаҿыхыз амаинингфермақәа еиҭахьаҿаԥыршьуазы ҳәа.
Гагәылиа иҳәеит алашара арцәара бжьаратәла сааҭк аҟынӡа инаӡоит, ари аамҭа ҩ-сааҭк рҟынӡа инаӡазар, иплантәу арцәара акәӡам аҭыԥ змоу, авариоуп ҳәа.
"Амшынеиқәафымцамч" аҿы аус ауеит ардырратә маҵзура. Азҵаарақәа зегьы рзы аҭел асра алшоит абри аномер ала: +7 940 730 02 20; +7 940 930 02 20.
Гагәылиа иҳәеит АУН аколлцентр ахь ауаа рацәа аҭел ишасуа. Авариақәак раамҭаан минуҭк ала шәҩык рҟынӡааамҭакала аҭел ианасуа шыҟоу.